open-index/open-wikipedia-markdown huggingface dataset:
132. panssaridivisioona Ariete

**132. panssaridivisioona Ariete** () oli Italian kuningaskunnan maavoimien panssaridivisioona toisessa maailmansodassa.

## Perustaminen
Italian 2. panssariprikaati perustettiin huhtikuussa 1937. Divisioona perustettiin 1. helmikuuta 1939 Veronassa laajentamalla 2. panssariprikaati () divisioonaksi ensimmäisenä komentajanaan kenraali Di Simone. Perustettaessa divisioonaan kuuluivat 132. panssarirykmentti, 8. bersaglieri-rykmentti ja 132. tykistörykmentti. Yhtymä muodosti 131. panssaridivisioona Centauron kanssa panssariarmeijakunnan, joka otti osaa Pojoen laaksossa pidettyyn sotaharjoitukseen 1930-luvun lopulla.

## Palvelus
Divisioona siirrettiin Ranskan vastaiselle rajalle toisen maailmansodan alkaessa, missä se pysyi reservinä Ranskan vastaisten taisteluiden ajan. Osa divisioonan 32. panssarirykmentistä siirrettiin Libyaan, jossa M11/39 vaunuin varustetut I ja II pataljoona liitettiin Malettin ryhmään. M13/40 vaunuin varustetut III ja IV pataljoona muodostivat erillisen panssarivaunuprikaatin (). Kumpikin osasto liitettiin Italian 10. armeijaan.

Operaatio Compassissa joulukuusta 1940 helmikuuhun 1941 liittoutuneiden joukot tuhosivat Italian 10. armeijan miehittäen Kyrenaikan. Malettin ryhmän panssarikalusto tuhoutui Egyptin rajalla ja erillinen panssariprikaati Beda Fommin taistelussa. Italian heikko sotamenestys pakotti siirtämään koko Ariete-divisioonan Libyaan ja 24. tammikuuta 1941 ensimmäiset joukot nousivat laivoista Tripolissa. Helmikuusta aina marraskuuhun 1942 saakka Ariete osallistui sotatoimiin yhdessä Saksan Afrikan armeijakunnan kanssa. Ariete kuului Italian liikkuvaan armeijakuntaan (), josta myöhemmin muodostettiin Italian XX motorisoitu armeijakunta.

Divisioona täydennettynä 132. panssarirykmentillä, joka korvasi vuoden 1942 puolivälissä lakkautetun 32. panssarirykmentin, osallistui ensimmäiseen saksalais-italialaiseen vastahyökkäykseen Kyrenaikan takaisin valtaamiseksi sekä hyökkäyksestä seuranneeseen Tobrukin piiritykseen.

Liittoutuneiden aloitettua operaatio Crusaderin Ariete kykeni menestyksellisesti torjumaan brittiläisen 22. panssariprikaatin hyökkäyksen aiheuttaen hyökkääjälle merkittäviä tappioita.
Divisioona tuhoutui El Alameinin toisessa taistelussa  joulukuussa 1942.

## Lähteet
*

### Viitteet
Pyhän Joosefin kirkko

**Pyhän Joosefin kirkko** viittaa seuraaviin kirkkorakennuksiin:

*Pyhän Joosefin kirkko, Kuopio
*Pyhän Joosefin kirkko, Le Havre
*Pyhän Joosefin kirkko, Nasaret
*Pyhän Joosefin kirkko, Singapore

Pyhän Joosefin mukaan on nimetty myös: 
*Pyhän Joosefin katedraali, Dar es Salaam
*Pyhän Joosefin roomalaiskatolinen kirkko, Mobile (Alabama, Yhdysvallat)
Nuutti Konttinen

**Nuutti Konttinen** on suomalainen näyttelijä ja laulaja. Vuonna 2014 hän on esiintynyt Yle TV2:n nuortensarjassa *[[Ihan sama]]*, huhtikuussa ensi-iltaan tulleessa *[[Muutoksii]]*-elokuvassa sekä lokakuussa 2014 ensi-iltaan tulleessa *[[Lomasankarit]]*-elokuvassa.

Konttinen on myös näytellyt Helsingin Kaupunginteatterin näytelmissä *Miltä parta tuntuu*, *Katri Helena* ja *Metsäperkele*.

## Filmografia
### Elokuvat

### Televisiosarjat

## Lähteet

## Aiheesta muualla
*
Eri lippujen alla (vuoden 1916 elokuva)

**Eri lippujen alla** () on J. Gordon Edwardsin ohjaama ja tuottama yhdysvaltalainen mykkä draamaelokuva vuodelta 1916. Elokuvan pääosassa on Theda Bara. Elokuvan oletetaan olevan kadonnut.

*Eri lippujen alla* perustuu Ouidan romaaniin *[[Eri lippujen alla (romaani)|Eri lippujen alla]]* (1867) ja Arthur Shirleyn Broadway-näytelmään *[[Eri lippujen alla (näytelmä)|Eri lippujen alla]]* (1901). Elokuva kuvattiin sen tuotanto- ja jakeluyhtiön Fox Film Corporationin studioilla New Jerseyn Fort Leessä. Elokuva sai Yhdysvaltain ensi-iltansa 31. heinäkuuta vuonna 1916. Ilmestyessään *Eri lippujen alla* oli suuri yleisö- ja arvostelumenestys. Fox julkaisi elokuvan uudestaan 26. tammikuuta vuonna 1919.

Vuoden 1916 elokuvaversio oli ensimmäinen pitkä *Eri lippujen alla* -elokuva ja neljäs elokuvasovitus. Kaksi romaaniin perustuvista lyhytelokuvista julkaistiin vuonna 1912 ja yksi vuonna 1915. Viides elokuvaversio julkaistiin vuonna 1922 nimellä *[[Eri lippujen alla (vuoden 1922 elokuva)|Eri lippujen alla]]* ja kuudes vuonna 1936 samalla nimellä *[[Eri lippujen alla (vuoden 1936 elokuva)|Eri lippujen alla]]*.

## Juoni

Englantilaismies Bertie Cecil ottaa häntä nuoremman Berkeley-veljensä rikokset niskoilleen. Bertie Cecil jättää rakastettunsa Venetian ja liittyy Ranskan muukalaislegioonan Algeriassa sijaitsevaan yksikköön. Algeriassa hän ystävystyy muun muassa emiirin kanssa pelastettuaan tämän vaimon. Bertien lapsuudenystävä Rockingham ja rakastettu Venetia vierailevat Algeriassa, missä he tunnistavat Bertien. Rockingham suostuttelee häntä ottamaan omansa, talon ja maineen, takaisin. Hänen kieltäytymisensä johtaa siihen, että hän lyö esimiestään, ja Bertie tuomitaan kuolemaan. Myöhemmin rykmentin maskotti Cigarette, joka rakastaa Bertietä, ratsastaa läpi hiekkamyrskyn ja arabirosvojen Bertien luo. Hän kuitenkin saapuu liian myöhään eikä armahdukseen ole aikaa. Cigarette ottaa Bertieen kohdistuneet luodit tämän puolesta. Lopussa syytteistä vapautettu Bertie palaa Venetian kanssa yhteen.

## Näyttelijät

## Lähteet

## Aiheesta muualla
* 
* 
* ''Eri lippujen alla'' TCM Movie Databasessa 
* ''Eri lippujen alla'' Silent eran sivuilla
Scott Croxall

**Scott Croxall** (s. 5. joulukuuta 1990) on kanadalainen alamäkiluistelija. Hän on voittanut lajissa MM-kultaa vuonna 2015, hopeaa (2014) ja kaksi kertaa pronssia (2011, 2012). Croxallin ensimmäinen kilpailunsa oli Quebecin osakilpailu vuonna 2009. Hänen veljensä Kyle on myös alamäkiluistelija ja lajin vuoden 2012 maailmanmestari. Juuri Kyle innoitti Scottia alamäkiluistelijan uralla. Scott Croxallilla on pituutta 180 senttimetriä ja painoa 86 kiloa.

Croxall saavutti uransa ensimmäisen osakilpailuvoiton helmikuussa 2015 Espoossa. Hän voitti kaudella 2015 kaksi osakilpailua saavuttaen koko sarjan mestaruuden. Riders Cupissa hän saavutti kaudella 2015 yhden voiton ollen myös tuon sarjan ensimmäinen.

## Lähteet
* http://www.redbullcrashedice.com/fi_FI/athlete/scott-croxall
* http://www.eliteprospects.com/player.php?player=103837
Mariehemsängarna

**Mariehemsängarna** on viheralue Uumajassa, joka sijaitsee Mariehemin ja Stadslidenin välissä. Alue on tunnettu laajoista nurmikentistään. Puiston läpi kulkee pieni joki, jossa on pieniä lampia, joilla on kesäisin yleensä joutsenia ja sorsia. Mariehemsängarnassa sijaitsee myös Mariehem SK:n kotikenttä MSK Arena.

Alueen kokonaispinta-ala on noin 0,1 m2.

Mariehemsängarnassa on järjestetty vuodesta 1974 lähtien vuosittainen Brännbollsyran-musiikkifestivaali, jonka yhteydessä järjestetään myös IKSU:n järjestämä Brännbollscupen-kilpailu, jossa pelataan brännbollia. Brännbollsyran on Ruotsin suurin opiskelijafestivaali.

## Frisbeegolf
Mariehemsängarnassa on Umeå Discgolf Clubin 18-reikäinen frisbeegolfrata. Rata on yhteisön hallinnoima ja se on ilmaiseksi yleisön käytettävissä. Rata on perustettu vuonna 1980, jolloin siinä oli vain yhdeksän reikää, mutta vuosien mittaan se on laajentunut 18-reikäiseksi.

## Lähteet
Demokraattinen puolue (Luxemburg)

**Demokraattinen puolue** (, , ), lyh. **DP**, on yksi kolmesta Luxemburgin pääpuolueesta. Demokraattinen puolue on muiden Luxemburgin puolueiden tapaan hyvin Eurooppa-myönteinen ja puolue edustaa talous- ja arvoliberalismia. Puolueen kannattajakuntaa on keskiluokkainen kaupunkilaisväestö ja sen suurinta tukialuetta on Luxemburgin kaupungin ympäristö.

Demokraattista puoluetta on johtanut marraskuusta 2015 Corinne Cahen. Hänen edeltäjänsä Xavier Bettel luopui puolueen johdosta voidakseen keskittyä paremmin pääministerin tehtäviinsä. Bettel oli toiminut Demokraattisen puolueen johtajana vuodesta 2013 ja Luxemburgin pääministerinä joulukuusta 2013. Hänen johtamansa hallitus koostuu Demokraattisen puolueen lisäksi sosialisteista ja vihreistä.

Demokraattinen puolue on ollut ainoa Luxemburgin puolue toisen maailmansodan jälkeen, joka on pitänyt hallussaan pääministerin salkkua Kristillissosiaalisen kansanpuolueen (CSV) lisäksi. Sodan jälkeen Demokraattista puoluetta edustaneet pääministerit ovat olleet Gaston Thorn vuosina 1974–1979 ja Xavier Bettel vuosina 2013-2023. Molempina kertoina puolue on muodostanut hallituksen yhdessä sosialistien kanssa.

## Lähteet

## Aiheesta muualla

* Demokraattinen puolue
Erik Lundberg

**Erik Lundberg** (s. 20. maaliskuuta 1994) on suomalainen jalkapalloilija, joka on edustanut Veikkausliigassa pelaavaa IFK Mariehamnia vuodesta 2012 lähtien. Pelipaikaltaan hän on puolustaja ja hänen pelinumeronsa MIFK:issä on 26. Lundberg on päässyt pelaamaan myös Suomen poikamaajoukkueissa.

## Lähteet
Karl Johan Gauffin

**Karl Johan Gauffin** [go'fäŋ] (4. heinäkuuta 1846 Teijon ruukki, Perniö – 11. lokakuuta 1906 Tampere) oli suomalainen puutarhuri, joka toimi Tampereen ensimmäisenä kaupunginpuutarhurina.

Gauffinin isä, puutarhuri Johan Isak Gauffin (1816–1889), oli muuttanut Suomeen Ruotsista 1842 ja meni täällä naimisiin Johanna Charlotta Lindgrenin (1816–1867) kanssa. Gauffinin suku oli alkuaan Ranskasta uskonvainoja pakoon lähteneitä protestanttisia hugenotteja.

Gauffin oli puutarhurioppilaana Aurora Karamzinin omistamassa Träskändan kartanossa vuosina 1862–1865. Hän oli sitten ensin aliopettajana Söderkullan maanviljelys- ja puutarhakoulussa ja sen jälkeen vuosina 1867–1868 Pietarin yliopiston kasvitieteellisen puutarhan eteläafrikkalaisten kasvien osastotarhurina. Gauffin meni sitten vuodeksi saksalaisen Heddewigin kauppapuutarhan palvelukseen ja palasi sielta takaisin Träskändan kartanoon, jossa hän toimi alipuutarhurina 1869–1870 ja ylipuutarhurina 1870–1874.

Gauffin toimi Tampereen ensimmäisenä kaupunginpuutarhurina vuosina 1874–1897. Samalla hän oli myös Aleksanterin kansakoulun vahtimestarina. Hän suunnitteli Tampereelle Hämeenpuiston keskiosan ja Pyynikin kirkkopuiston puuistutukset sekä uudisti Vanhan kirkon puiston istutuksia. Vuonna 1897 Gauffin siirtyi hoitamaan perustamaansa kauppapuutarhaa. Gauffin suunnitteli puistoja ja puutarhoja myös yksityisille; näistä toimeksiannoista merkittävin oli Hatanpään kartanon puiston uudistaminen 1800-luvun lopulla.

Gauffin oli myös Suomen puutarhaviljelijäin liiton Tampereen paikallisosaston puheenjohtajana ja liiton julkaiseman *[[Puutarha (lehti)|Puutarha]]*-lehden päätoimittajana 1898–1906.

Karl Johan Gauffinin nuorempi veli Oscar Rudolf Gauffin (1848–1923) toimi Turun ensimmäisenä kaupunginpuutarhurina ja Kupittaan puutarhakoulun esimiehenä vuosina 1878–1898. Hän suunnitteli pääosin Turun Vartiovuorenmäen puistoistutukset.

Kauppias, yritysjohtaja ja järjestö- ja uskonnollinen vaikuttaja Ossian Gauffin oli Karl Johan Gauffinin ja tämän puolison Helena Sofia Lönnbergin poika.

## Lähteet
* Tampereen puistot 125 v., toim. Eila Siitarinen  Tampereen kaupungin puistoyksikkö 1999, Gauffinista s.11
* Julia Donner : Koskimaiseman puistot – Koskipuiston ja Kirjastonpuiston historiallinen selvitys. Tampereen kaupunki, Vihersuunnittelu 2005, Gauffinista s.9-10
* Rafael Olinin GeneaNet-sukutietokanta : Karl Johan Gauffin

### Viitteet

## Aiheesta muualla
* Karl Johan Gauffinin elämäkerta Kansallisbiografiassa
Asetonisyanohydriini

**Asetonisyanohydriini** (C4H7NO) on syanohydriineihin kuuluva orgaaninen yhdiste.  Ainetta käytetään polymeeriteollisuudessa metyylimetakrylaatin ja polymetyylimetakrylaatin valmistuksessa ja orgaanisissa synteeseissä valmistettaessa muun muassa lääkeaineita. 
Yhdisteestä käytetään myös nimiä 2-hydroksi-2-metyylipropioninitriili, 2-metyyli-laktonitriili, 2-syanopropaani-2-oli ja p-hydroksi-isobutyronitriili.

## Ominaisuudet
Asetonisyanohydriini on huoneenlämpötilassa väritöntä karvasmantelin hajuista nestettä. Yhdiste liukenee veteen, mutta hydrolysoituu helposti erityisesti emäksisissä olosuhteissa muodostaen asetonia ja vetysyanidia. Tämän vuoksi asetonisyanohydriini voidaan stabiloida pienellä määrällä rikkihappoa. Yhdiste liukenee hyvin myös etanoliin, dietyylieetteriin ja kloroformiin ja heikommin eetteriin. Asetonisyanohydriini muodostaa komplekseja useiden siirtymämetallien kanssa.

## Valmistus ja käyttö
Asetonisyanohydriiniä valmistetaan asetonin ja vetysyanidin välisellä reaktiolla tyypillisimmin jatkuvatoimisena prosessina. Reaktio on tyypiltään nukleofiilinen additio karbonyyliryhmään ja reaktiossa käytetään emäksistä katalyyttiä kuten natriumhydroksidia, kaliumhydroksidia tai kaliumkarbonaattia. Muodostuvasta tuotteesta poistetaan reagoimattomat lähtöaineet strippaamalla.
:

Asetonisyanohydriinin tärkein yksittäinen käyttökohde on polymeeriteollisuudessa metyylimetakrylaatin valmistus. Yhdiste reagoi väkevän rikkihapon kanssa muodostaen ensin metakryyliamidisulfaatiksi, joka reagoi metanolin kanssa muodostaen tuotteena metyylimetakrylaattia. Muita yhdisteen käyttökohteita ovat muiden syanohydriinien synteesi, lääkeaineiden ja lääkeaineiden valmistuksessa tarvittavien kemikaalien kuten etyyli-2-hydroksibutanoaatin tuotanto. Lisäksi ainetta voidaan käyttää eräiden metallien puhdistamisessa ja erottamisassa ja hyöteismyrkkynä.

## Myrkyllisyys
Asetonisyanohydriini on hyvin myrkyllinen yhdiste ja vastaa myrkyllisyydeltään vetysyanidia. Yhdisteen LD<sub>50</sub> rotilla suun kautta on 18,65&nbsp;mg/kg. Aineen myrkyllisyys johtuu sen hajoamistesta eläinten elimistössä vetysyanidiksi. Aineelle altistumisesta voi seurata hengitysvaikeuksia, huonovointisuutta, kouristuksia, sydämen rytmisäiriöitä tajuttomuus ja jopa kuolema.

## Lähteet

## Aiheesta muualla
*DrugBank: Acetone Cyanohydrin 
*Toxin and Toxin Target Database (T3DB): Acetone cyanohydrin 
*Kyoto Encyclopedia of Genes and Genomes (KEGG): Acetone cyanohydrin 
*ChemBlink: Acetone cyanohydrin
Paavo Klintrup

**Paavo Klintrup** (s. 17. kesäkuuta 1989 Oulu) on suomalainen alamäkiluistelija ja lajin ensimmäinen virallinen Suomen mestari (2016). Hän on siviiliammatiltaan poliisi. Klintrupin paras sijoitus Red Bull Crashed Ice-kilpailuissa on kolmas Valkenburgin kilpailussa vuonna 2012. Kaudella 2015 hän sijoittui sarjan yhteispisteissä seitsemänneksi. Klintrup aloitti kilpailemisen vuonna 2007 Helsingissä ja voitti ensimmäiset viralliset SM-kilpailut Saariselällä 12. maaliskuuta 2016.

Aiemmin Klintrup on pelannut jääkiekkoa junioritasolla. Hän on 175 senttimetriä pitkä ja painaa 75 kiloa.

## Lähteet
* http://www.redbullcrashedice.com/fi_FI/athlete/paavo-klintrup
* http://www.eliteprospects.com/player.php?player=66040
133. panssaridivisioona Littorio

**133. panssaridivisioona Littorio** () oli Italian kuningaskunnan maavoimien panssaridivisioona toisessa maailmansodassa.

## Perustaminen
Pojoen laaksoon sijoitetun armeijan piti korvata Albaniaan siirretty 131. panssaridivisioona Centauro, joten Italia päätti perustaa uuden panssaridivisioonan muuttamalla Espanjan sisällissodassa palvelleen vakinaisen väen divisioonan panssaridivisioonaksi. 133. panssaridivisioona Littorio perustettiin Parmassa komentajanaan kenraali Bitossi. Siihen kuuluivat perustettaessa 133. panssarirykmentti, 12. bersaglieri-rykmentti sekä 133. kenttätykistörykmentti.

## Palvelus
Divisioona tuhoutui El Alameinin toisessa taistelussa marraskuussa 1942.

## Lähteet
*

### Viitteet
Wild Wild Love

**Wild Wild Love** on yhdysvaltalaisräppäri Pitbullin kappale, jolla vierailee myös yhdysvaltalainen artistijoukko G.R.L.. Kappaleen sanoittivat Pitbull, Ammar Malik, Lukasz Gottwald, Max Martin, Alexander Castillo Vasquez ja Henry Walter, kun taas tuotannosta vastasivat neljä viimeisintä henkilöä.

Kappaleeseen liittyvä musiikkivideo kuvattiin helmikuussa 2014 Playboy Mansionissä Los Angelesissä, Kaliforniassa. Miami oli toinen kohde, missä kuvattiin videota. Video julkaistiin ensimmäisenä Pitbullin virallisella Facebook-sivulla 31. maaliskuuta 2014.

## Kappalelista

## Lähteet
Mälkiän kanavasilta

**Mälkiän kanavasilta** on Saimaan kanavan ylittävä silta Lappeenrannassa. Sillalla kulkee nelikaistainen valtatie 6, ja se sijaitsee kanavan suurimman ja Saimaalta katsoen ensimmäisen sulun eli Mälkiän sulun kohdalla Hakalin, Mustolan ja Mälkiän kaupunginosien rajalla. Rakenteellisesti silta muodostuu kahdesta teräksisestä betonikantisesta liittopalkkisillasta.

## Historiaa

Alkuperäinen Mälkiän silta valmistui vuonna 1958. Kanavan liikenne oli sotavuosien jäljiltä seisauksissa, ja silta rakennettiin aiemmin voimassa olleiden kanavaliikennemääräysten mukaisesti. Suomi ja Neuvostoliitto pääsivät kanavaliikenteen jatkamisesta sopuun 1960-luvulla ja samalla kanavaa päätettiin laajentaa ja sallittua aluskokoa kasvattaa, minkä myötä myös silta jäi liian matalaksi. Vanhan sillan viereen päätettiin rakentaa uusi silta, joka valmistui joulukuussa 1967, ja vanha silta purettiin seuraavana keväänä.

## Valtatie 6:n perusparannus 2007–2012

Valtatie 6:n perusparannuksen ja nelikaistaiseksi laajentamisen yhteydessä vuosina 2007–2012 Mälkiän sulun yli rakennettiin kaksi uutta rinnakkaista siltaa ja vanha silta purettiin. Uusista silloista tuli huomattavasti aikaisempaa pidempiä, sillä nykyisen kanavan itäpuolella olevan kanavan vanhan linjauksen päälle aiemmin rakennettu penger poistettiin. Uusi siltapari ylittää sekä kanavan uuden että vanhan linjauksen, mikä mahdollisti kanavamiljöön entisöinnin sekä avasi kanavien molemmat rannat ja niiden välisen saaren matkailu- ja virkistyskäyttöön. Saimaan kanava on valtakunnallisesti merkittävä rakennettu kulttuuriympäristö.

Uusista silloista eteläisempi (silta B) avattiin liikenteelle marraskuussa 2008. Tämän jälkeen purettiin vanha silta ja rakennettiin sen paikalle uusi pohjoisempi silta (silta A), joka avattiin elokuussa 2010. Siltojen pituus on 318,5 metriä ja 320 metriä ja suurin jänneväli 62 metriä. Silloista pohjoisemmalla kulkee kahden ajokaistan lisäksi yhdistetty pyörätie ja jalkakäytävä. Siltaparin rakennuskustannus oli 12,5 miljoonaa euroa, ja se oli perusparannushankkeen kallein kohde.

Siltaparin itäpuolelle valtatie 6:lle rakennettiin niin sanotut matkailurampit, joiden kautta matkailijat pääsevät suorempaa reittiä kanava-alueelle. Alueella sijaitsee Liikenneviraston ylläpitämä Saimaan kanavan museo. Länsipuolelle valtatie 13:lle rakennettiin uusi Mustolan eritasoliittymä. Vanhan kanavan penkereen purkaminen toi muutoksia myös Itäiseen kanavatiehen, joka rakennettiin 700 metriä pidemmäksi, kulkee sillan ali ja yhtyy pohjoisessa Muukontiehen (yhdystie 4071).

## Lähteet

## Aiheesta muualla

* Kuutostie: RIL Vuoden silta -kilpailu
Mustola

**Mustola** tarkoittaa seuraavia asioita:

* Mustola, Lappeenrannan kylä ja kaupunginosa
* Mustolan sulku, Saimaan kanavan sulku Lappeenrannassa
* Mustolan satama, Lappeenrannan satama
* Mustola, suomalainen sukunimi:
** Katri Mustola (s. 1992), pikajuoksija
G.R.L.

**G.R.L.** oli Robin Antinin perustama yhdysvaltalais-brittiläis-kanadalainen tyttöbändi. Yhtye koostui Emmalyn Estradasta, Paula Van Oppenista, Lauren Bennettistä ja Natasha Slaytonista.

Alkuperäiseen yhtyekokoonpanoon kuului myös laulaja Simone Battle, mutta hän kuoli 5. syyskuuta 2014 tehtyään itsemurhan. Syyn itsemurhalle kerrottiin olevan Battlen taloudellisten ongelmien aiheuttama masennus. Yhtye lopetti toimintansa 2. kesäkuuta 2015, kun Battlen kuolemasta oli kulunut melkein yhdeksän kuukautta.

## Diskografia
### Singlet

**Johtavana yhtyeenä**

* Vacation (2013)
* Show Me What You Got (2013)
* Ugly Heart (2014)
* Lighthouse (2015)

**Vierailevana yhtyeenä**

* Wild Wild Love (2014)

### Musiikkivideot

## Lähteet
Terhi Ekebom

**Terhi Elina Ekebom** (o.s. *Numminen*, s. 5. huhtikuuta 1971 Helsinki) on suomalainen sarjakuvataiteilija, graafinen suunnittelija ja kuvittaja.

Ekebom valmistui ylioppilaaksi Helsingin kuvataidelukiosta vuonna 1990. Hän opiskeli taidekasvatusta Taideteollisesta korkeakoulussa ja valmistui taiteen maisteriksi vuonna 2000. Vuonna 2002 Ekebom valmistui graafisen suunnittelun medianomiksi Evtekin Muotoiluinstituutista. Lisäksi hän on suorittanut draaman ja kirjoittamisen opintoja muun muassa Teatterikorkeakoulun kesäyliopistossa ja Aalto-yliopiston avoimessa yliopistossa.

Ekebom julkaisi ensimmäisiä sarjakuviaan *Naarassarjat*-lehdessä 1990-luvun alussa. Vuonna 2014 Ekebom sai Suomen sarjakuvaseuran Puupäähattu-palkinnon.

## Sarjakuva-albumeita
* 
* 
* 
* 

## Muraaleja

Tiedosto:Terhi Ekebom ja Jenni Rope Pienet maailmat 2012.jpg|*Pienet maailmat*, yhdessä Jenni Ropen kanssa, 2012, Helsinki.
Tiedosto:Terhi Ekebom - Tiikeri - 2018 - Rautkallionkatu 3 - Havukoski (Koivukylä) - Vantaa.jpg|*Tiikeri*, 2018, Vantaa.
Tiedosto:Virtaava liike.jpg|*Virtaava liike – matkalla kohti uusia ajatuksia*, yhdessä Kirsi-Maria Raunion kanssa, 2021, Lahti.
Tiedosto:Terhi Ekebom Matkalla kotiin 2023.jpg|*Matkalla kotiin*, 2023, Tampere.


## Lähteet

## Aiheesta muualla
* Terhi Ekebomin portfolio Napa Agencyn sivuilla 
* Vuoden 2014 Puupää Terhi Ekebom . Suomen sarjakuvaseura.
* Harri Römpötti: Puupäähatulla palkittu Terhi Ekebom: Naispiirtäjät eivät häpeile herkkiä aiheita . Helsingin Sanomat 13.2.2014.
* Marjo Kytöharju: Omannäköistä jälkeä. Kirkko ja kaupunki 31.3.2014.
Kummituslapsi

**Kummituslapsi** (Asema, 2013) on Terhi Ekebomin sarjakuvakirja.

## Katso myös
* Aokigahara

## Aiheesta muualla
* S. Santikko: Pienet kengät. Kvaak.fi 17.9.2013.
* Virpi Alanen: Haamuvauva löytää kodin. Turun sanomat 3.11.2013.
* Harri Römpötti: Terhi Ekebomin sarjakuva on herkkä ja runollinen kummitusjuttu . Helsingin Sanomat 4.12.2013.
* Reijo Valta: Kummituslapsi. Pois työpöydältä 10.12.2013.
Kamelianainen (vuoden 1917 elokuva)

**Kamelianainen** () on J. Gordon Edwardsin ohjaama yhdysvaltalainen mykkä romanttinen draamaelokuva vuodelta 1917. Elokuvan pääosissa ovat Theda Bara Marguerite Gautierina ja Alan Roscoe Armand Duvalina. Elokuvan oletetaan olevan kadonnut.

*Kamelianainen* perustuu Alexandre Dumas nuoremman romaaniin (1848) ja näytelmään (1852) *[[Kamelianainen]]*, joiden pohjalta Adrian Johnson laati käsikirjoituksen elokuvaan. Elokuva kuvattiin sen tuotanto- ja jakeluyhtiön Fox Film Corporationin studioilla New Jerseyn Fort Leessä. Elokuva sai Yhdysvaltain ensi-iltansa 30. syyskuuta vuonna 1917. *Kamelianainen* -näytelmästä ja romaanista on sovitettu monia kymmeniä muita elokuva- ja televisiotuotantoja.

## Juoni

Marguerite Gautier on kurtisaani Pariisissa. Hän rakastuu syvästi nuoreen mieheen Armand Duvaliin. Kun Armandin isä pyytää Margueritelta, ettei hän pilaisi Armandin uratoiveita ja asemaa avioitumalla hänen kanssaan, Marguerite myöntyy ja jättää rakkaansa. Kun Marguerite on köyhä ja kuolemansairas, hän saa selville, että Armand ei ole koskaan tukahduttanut rakkauttaan häntä kohtaan.

## Näyttelijät

## Lähteet

## Aiheesta muualla
* 
* 
* ''Kamelianainen'' Silent eran sivustolla 
* ''Kamelianainen'' TCM Movie Databasessa
Cam Talbot

**Cameron Talbot** (s. 5. heinäkuuta 1987 Caledonia, Ontario) on kanadalainen jääkiekkomaalivahti, joka pelaa tällä hetkellä NHL-seura Detroit Red Wingsissä. Talbotia ei ole varattu NHL:ään.

## Ura
### Yliopistoura
Talbot pelasi yliopistojääkiekkoa Alabamassa kolme kautta vuosina 2007–2010.

### NHL-ura
New York Rangers kiinnitti vapaana agenttina olleen Talbotin 30. maaliskuuta 2010. Talbot vietti kaudet 2010–2013 pelaten lähinnä Rangersin farmijoukkue Connecticut Whalessa.

Talbot nousi kaudella  Rangersin kakkosmaalivahdiksi Martin Bironin lopetettua uransa. Talbot teki NHL-debyyttinsä Philadelphia Flyersia vastaan 24. lokakuuta. Ensimmäinen voitto NHL:ssä tuli seuraavassa pelissä Detroit Red Wingsiä vastaan 26. lokakuuta. Talbot pelasi ensimmäisen nollapelinsä 16. marraskuuta. Kauden aikana hän pelasi yhteensä 21 ottelussa torjuntaprosentilla 94,1%.

Talbot pelasi NHL-kaudella  36:ssa ottelussa, joista 34:ssä aloittavana maalivahtina. Rangers voitti näistä otteluista 21. Talbotin torjuntaprosentti oli 92,6  ja päästettyjen maalien keskiarvo 2,21. Hän sai paljon vastuuta keväällä 2015, kun Henrik Lundqvist oli sivussa 25 ottelua niskavamman vuoksi. Talbot pelasi Lundqvistin ollessa loukkaantuneena 23 ottelua, joista Rangers voitti 16.  

Talbot ja Rangers solmivat yhden vuoden jatkosopimuksen joulukuussa 2014. Sopimus kattoi kauden . Talbot siirtyi kuitenkin 27. kesäkuuta 2015,  järjestämisen aikaan, Edmonton Oilersiin Oilersin ja Rangersin välisessä vaihtokaupassa. Oilers sai Rangersiltä Talbotin lisäksi seitsemännen kierroksen varausvuoron varaustilaisuudessa 2015 ja Rangers sai Oilersilta kolme varausvuoroa samassa varaustilaisuudessa, toisen, kolmannen ja seitsemännen kierroksen varausvuorot.

Oilersissa Talbot pelasi aloittavana maalivahtina, kunnes Mikko Koskinen syrjäytti hänet. Oilersin ja Talbotin tiet erosivat helmikuussa 2019, kun Oilers suoritti vaihtokaupan Philadelphia Flyersin kanssa vaihtaen Talbotin Anthony Stolarziin. Kaudeksi  Talbot teki sopimuksen Calgary Flamesin kanssa.

Lokakuussa 2020 Talbot teki vapaana agenttina kolmevuotisen ja yhteensä 11 miljoonan dollarin arvoisen sopimuksen Minnesota Wildin kanssa.

Heinäkuussa 2022 Wild kauppasi Talbotin Ottawa Senatorsiin vaihdossa Filip Gustavssoniin.

Heinäkuussa 2023 Talbot teki vapaana agenttina Los Angeles Kingsin kanssa yksivuotisen ja miljoonan dollarin arvoisen sopimuksen.

Heinäkuussa 2024 Talbot teki vapaana agenttina Detroit Red Wingsin kanssa kaksivuotisen ja yhteensä viiden miljoonan dollarin arvoisen sopimuksen.

## Lähteet
Pierre Omidyar

**Pierre Morad Omidyar** (s. 21. kesäkuuta 1967) on yhdysvaltalainen henkilö, joka perusti eBay-verkkokaupan. Vuonna 2013 hänen omaisuudekseen arvioitiin 7,8 miljardia dollaria.

Omidyar syntyi Pariisissa Ranskassa iranilaisille vanhemmille. Hänen ollessaan kuusivuotias perhe muutti Washingtoniin, Yhdysvaltoihin, mutta vanhempiensa erottua hän kasvoi eri puolilla Yhdysvaltoja, muun muassa Havaijilla. Omidyar opiskeli tietojenkäsittelyä Tuftsin yliopistossa, josta hän valmistui vuonna 1988.

Vuonna 1995 Omidyar perusti AuctionWebin, jonka hän nimesi kaksi vuotta myöhemmin eBayksi. Vuonna 1998 eBayn pörssimenestys kohotti hänet 31-vuotiaana miljardööriksi.

Omidyar on naimisissa ja hänellä on kolme lasta. Hän muutti asumaan Havaijille vuonna 2006.

## Lähteet
Olaus Lauraeus

**Olaus Olai (Olli Ollinpoika) Lauraeus** (noin 1650 Kalajoki – 13. toukokuuta 1690 Oulu) oli suomalainen Oulun triviaalikoulun rehtori ja kalevalamittaa käyttänyt runoilija. Lauraeus kirjoitti runojaan latinaksi, ruotsiksi ja suomeksi.

Lauraeuksen vanhemmat olivat Kalajoen nimismies Olof Sigfridsson (Olli Sipinpoika) Laurila (k. 1670) ja Sara Pettersdotter. Hän pääsi ylioppilaaksi Turussa 1668 ja opiskeli Turun akatemiassa valmistuen filosofian maisteriksi 1679.

Lauraeus toimi Turun katedraalikoulun laulunopettajana (director cantus) vuodesta 1678, Turun tuomiokapitulin notaarina 1681 sekä Oulun triviaalikoulun rehtorina vuodesta 1681.

Lauraeus julkaisi vuonna 1680 juhlarunon kuningatar Ulrika Eleonoran kruunajaisten johdosta ja myöhemmin Oulussa asuessaan hän laati vuonna 1686 latinankielisen logiikan oppikirjan *Enchridion logicum* koulunsa käyttöön. Lauraeus suomensi myös Ruotsin hallituksen julistuksia ja asetuksia, teki hautajais- ja valitusrunoja sekä laati muistokirjasen veljensä Gabriel Olai Lauraeuksen kuoltua 1681.

Olaus Lauraeus oli naimisissa Kajaanin linnan komendantin, majuri Juhana Pietarinpoika Forsmanin tyttären Anna Forsmanin (1663–1726) kanssa. Heidän poikansa Olaus Olai Lauraeus (noin 1680–1729) toimi Euran kirkkoherrana. Olaus Lauraeuksen veljenpoika ja kasvattipoika oli Turun akatemian ensimmäinen teologian professori Gabriel Lauraeus.

## Lähteet
*  Luettu 21.5.2014.
* Kirjastovirman henkilögalleria : Olaus Lauraeus 
* SKS Biografiakeskus : Turun hiippakunnan paimenmuisto : Olaus Lauraeus
* SKS Biografiakeskus : Turun hiippakunnan paimenmuisto : Olaus Olai Lauraeus

## Aiheesta muualla
*
The Kreutzer Sonata

**The Kreutzer Sonata** (myös ilman artikkelia *Kreutzer Sonata*; Isossa-Britanniassa nimike *Sonata*) on Herbert Brenonin ohjaama ja käsikirjoittama yhdysvaltalainen mykkä draamaelokuva vuodelta 1915. Elokuvan pääosissa ovat Nance O’Neil, Theda Bara ja William E. Shay.

*The Kreutzer Sonata* perustuu Jacob Gordinin samannimiseen näytelmään, joka taas perustuu Leo Tolstoin pienoisromaaniin *[[Kreutzersonaatti (pienoisromaani)|Kreutzersonaatti]]* (1890), joka taas on saanut nimensä Ludwig van Beethovenin sävellyksestä Kreutzer-sonaatti. Näytelmän ja pienoisromaanin pohjalta Herbert Brenon laati elokuvan käsikirjoituksen. Elokuva kuvattiin sen tuotanto- ja jakeluyhtiön Fox Filmin studioilla New Jerseyn Fort Leessä.

*The Kreutzer Sonatan* ensi-ilta oli kaksi kuukautta Frank Powellin elokuvan *[[A Fool There Was]]* jälkeen, jossa Theda Bara oli näytellyt ensimmäisen femme fatale -roolinsa. Bara oli myöhemmin sanonut, ettei nautinnut sen kuvauksista ja oli tyytymätön, kun Fox oli kiinnittänyt hänet toiseenkin vamppirooliin. Hän sai kuitenkin kriitikoilta roolisuorituksestaan myönteiset arvostelut.  *The Kreutzer Sonata* oli Yhdysvalloissa yleisömenestys. Elokuvan oletetaan olevan kadonnut.

## Juoni
*The Kreutzer Sonata* kertoo nuoren venäläisen ortodoksijuutalaistytön Miriam Friedlanderin elämästä. Miriamilla on epäonninen rakkaussuhde, jota uhkaa häpeä avioliiton ulkopuolella syntyneestä lapsesta. Miriamin isä taivuttaa nuorta muusikkoa Gregor Randoria avioliittoon Miriamin kanssa. Friedlander saa miehen suostumaan rahalla, ja myöhemmin tuore aviopari muuttaa Yhdysvaltoihin, jonne tulee myös Miriamin perhe, muun muassa myös hänen Celia-pikkusisarensa. Celian ja Gregorin välille kehittyy rakkaussuhde, ja vaikka he yrittävät salata sen kunnolla, se palajastuu Miriamille. Pitkään kärsinyt Miriam lopulta menettää järkensä ja surmaa häijyn sisarensa, petollisen aviomiehensä ja lopuksi itsensä.

## Näyttelijät

## Lähteet

## Aiheesta muualla
* 
* 
* ''The Kreutzer Sonata'' Silent Eran sivustolla
Oleh Bah’matjuk

**Oleh Romanovytš Bah’matjuk** (, s. 14. elokuuta 1974, Ivano-Frankivsk, Ivano-Frankivskin alue, Ukrainan SNT) on ukrainalainen oligarkki.

Toukokuussa 2014 Forbes-lehden Ukrainan painos arvioi Bah’matjukin varallisuudeksi 609 miljoonaa Yhdysvaltain dollaria. Edellisvuonna toinen julkaisu oli arvioinut omaisuudeksi 1,4 miljardia dollaria.

Suurliikemies Bah’matjukin omaisuus on peräisin erityisesti maatalouteen liittyvistä liiketoimista. Bah’matjukin hallitsema UkrLandFarming on vuokrannut 5&nbsp;320 neliökilometrin laajuisen alueen maatalousmaata.  Hänen Avantgard-yhtiönsä hallitsee Ukrainan kananmunatuotantoa ja kananmuniin pohjautuvia tuotteita. Yhtiötä on kritisoitu muun muassa epäreilusta hinnottelusta ja tuotantolaitosten (suurkanaloiden) lähistön ympäristöongelmista.

## Lähteet

## Aiheesta muualla
* Bah’matjuk Oleh Romanovytš  (liga.net)
* 
* 
*
Kanamysiini

**Kanamysiini** (*KM, Kantrex, Kanamycin A*) on aminoglykosidi ja antibiootti. Lääke oli yleisesti käytössä vuoteen 1960 tultaessa, joskin Ilmari Vartiainen esittelee sen teoksessaan uutena lääkeaineena.

Lääkeainetta on käytetty tuberkuloosin hoidossa sekä stafylokokkien, kolibakteerien aiheuttamien ja lavantauti-infektioiden hoitoon.

Lääkettä annettiin im. -ruiskeina lihaksensisäisesti. Annostus oli 1 gramma/vrk joko kerran taikka kahdesti. Tuberkulooseissa lääkettä annettiin 2–3 x/viikko.

Kanamysiinillä oli ototoksista eli kuulohermotusta ja munuaisia vahingoittavaa haittavaikutusta.

Kanamysiinin kemiallinen kaava on C18H36N4O11, moolimassa 484,499&nbsp;g/mol ja CAS-numero 8063-07-8.

## Lähteet
*Vartiainen, Ilmari: Lääkeaineoppi (Farmakologia), SHKS/WSOY, 1960, Helsinki (s. 238)
### Viitteet

## Aiheesta muualla
*PubChem: Kanamycin 
*DrugBank: Kanamycin
Perpetuum

**Perpetuum** on robottiaiheinen sci-fi MMORPG-peli. Se sijoittuu kaukaiselle planeetalle, jota asuttavat robotit. Perpetuum on ottanut paljon mallia EVE Online pelistä ja myös sillä on vain yksi yhtenäinen pelattava maailma kaikille maailman pelaajille sekä aikapohjainen hahmojen tasonkehitys.

Pelissä ei ole kuukausimaksuja, mutta siitä tulee maksaa kertamaksu. Peli on saatavilla pelin kotisivuilta tai digijakelualusta Steamistä.

## Tarina

Ei niin kaukaisessa tulevaisuudessa outo poikkeama avaa universumin portit ihmisille. Tämän myötä uusi teknologia, energia, informaatio ja atomin kokoiset esineet voidaan kuljettaa minne tahansa avaruudessa. Kaikista löydöistä mielenkiintoisin on maankaltainen planeetta, jossa ihmiskunta löytää uusia energianlähteitä, jotka ovat elintärkeitä sen kehitykselle. Tiellä on kuitenkin yksi este - planeettaa asuttavat synteettiset robotinkaltaiset elämänmuodot. Niiden teknologia ja resurssit ovat ihmiskunnan uuden valloituksen määränpäänä. Pelaajat voivat ottaa osaa monilla projektin osa-alueilla taistellen etulinjassa alueista, kehittäen jo rakennettua infrastruktuuria, vaihtaen hyödykkeitä ja palveluita ja jopa päättäen omat päämääränsä ja perustaen omia muita pelaajia yhdistäviä yhtiöitään.

## Lähteet

## Aiheesta muualla
* Perpetuum Online kotisivut
Raków Częstochowa

**Raków Częstochowa** on puolalainen jalkapalloseura, joka pelaa Puolan ekstraklasassa  korkeimmalla sarjatasolla. Seura pohjautuu *Jediność* () -urheiluseuraan Rakówin kylästä, jossa syntyi 1500-luvulla socinolainen uskonlahko. Kylän liepeille tuli Częstochowan terästehdas ja kaupunki. Jalkapalloseura perustettiin vuonna 1912, ja sille annettiin nimi *Racovia*, joka viittaa kyseisen lahkon historialliseen uskonnolliseen utopiaan paikkakunnalla, joka on nykyään Częstochowan kaupunginosa. Nimi Raków voi tarkoittaa rapua tai syöpääkin, mutta seuran lempinimenä on pidetty *Czerwono-Niebiescy* () ravun mukaisesti.

Joukkue on pelannut myös Puolan ylimmällä sarjatasolla neljä kautta. Paras sijoitus on vuodelta 1965 – 1966, jolloin sijoitus oli kahdeksas. Paras saavutus on Puolan cup-finaalissa 1967, jolloin joukkue hävisi Wisła Krakovalle 0–2. Juniorien Puolan mestaruus joukkueella on vuodelta 1985.

Kaudella 2022-2023 Raków saavutti Puolan mestaruuden.

## Tunnettuja pelaajia
Joukkue on kasvattanut ja siinä on pelannut huomattavia pelaajia: 
*  Jacek Krzynówek 96 maaottelua, 15 maalia 
*  Jakub Błaszczykowski 54 maaottelua, 10 maalia
*  Jerzy Brzęczek 42 maaottelua, 4 maalia
*  Adam Fedoruk 18 maaottelua, 1 maali
*  Shingayi Kaondera 18 maaottelua Zimbabwen joukkueessa, 5 maalia
*  Paweł Skrzypek 10 maaottelua
*  Tomasz Kiełbowicz 9 maaotteölua   
*  Hubert Pala 3 maaottelua

## Lähteet

## Aiheesta muualla

*  Virallinen sivu
Uber (täsmennyssivu)

**Uber** voi viitata seuraaviin asioihin:

## Yritykset
*Uber, henkilökuljetuspalvelua tarjoava yritys

## Sukunimenä
* Alexander Uber (1783–1824), saksalainen sellovirtuoosi, säveltäjä ja kapellimestari
* Betty Uber (1906–1983), englantilainen sulkapallopelaaja
* Christian Benjamin Uber (1746–1812) saksalainen juristi ja säveltäjä
* Friedrich Christian Hermann Uber, (1781–1822), saksalainen säveltäjä

## Media ja viihde
* uber, lyhennys sanasta uberfic, eräs vaihtoehtoisen universumiin sijoittuvan fanfictionin muoto
* Uber Entertainment, videopeliyritys
* Uber Bear, hahmo pelissä *Fur Fighters*
* *[[Uber Catacomb Snatch]]*, videopeli kehittäjältä UberSoft Technologies
* *[[Uber Geek]]*, neljäs studioalbumi artistilta Luke Ski
* Uber Girl, vuosittainen mallikilpailu, joka pidetään useissa maissa ympäri maailmaa

## Muita käyttötapoja
* *[[Betula uber]]*, puulaji
* Uber Cup, sulkapallokilpailu
Vahva (veistos)

**Vahva** on Maarit Nissilän (s. 1952) tekemä betoniveistos, joka sijaitsee Turun Patterinhaassa Vaasantien varren puistossa. Vuonna 1987 valmistunut teos paljastettiin vuorineuvos Armas Puolimatkan 70-vuotisjuhlien yhteydessä 2. kesäkuuta 1988. Turun vanhimman lähiön Patterinhaan rakentanut Rakennustoimisto A. Puolimatka lahjoitti veistoksen Turun kaupungille. Jalustoineen 4,5 metriä korkea veistos kuvaa turkulaissyntyisen Armas Puolimatkan elämäntyötä Turun kaupungin rakentajana.

## Lähteet
Hit & Miss

**Hit & Miss** on  brittiläinen draamasarja, jonka on luonut monia televisio-ohjelmia käsikirjoittanut Paul Abbot. *Hit & Miss* alkoi Sky Atlantic-kanavalla 22. toukokuuta 2012 ja päättyi 22. kesäkuuta 2012. Suomessa Yle TV2 aloitti sarjan esittämisen 5. toukokuuta 2014.

## Rooleissa

## Juoni
Sarjan pääosassa on transsukupuolinen palkkamurhaaja Mia (Chloë Sevigny). Tapahtumat alkavat kun Mia saa tietää olevansa 11-vuotiaan pojan isä. Tämän lisäksi Mian parantumattomasti sairas entinen puoliso on nimennyt Mian myös kolmen muun lapsensa huoltajaksi. Mia muuttaa Yorkshiren maaseudulle ja ryhtyy lasten huoltajaksi ja koettaa samalla tehdä myös työnsä.

## Vastaanotto
Televisio-ohjelma on saanut hyviä arvosteluja, ja etenkin Sevignyn roolisuoritusta on kehuttu. Ohjelma on saanut Metacritic-verkkosivustolla arvosanan 72/100, joka perustuu 16 arvioon.

## Lähteet

## Aiheesta muualla
*Yle Areena - Hit and Miss
Derek Dorsett

**Derek Dorsett** (s. 20. joulukuuta 1986 Kindersley, Saskatchewan) on kanadalainen ammattilaisuransa lopettanut jääkiekkoilija. Dorsett pelasi kymmenen kautta ja yli 500 ottelua NHL-liigassa edustaen Columbus Blue Jacketsia, New York Rangersia ja Vancouver Canucksia. Dorsettin ura päättyi 30-vuotiaana kaularankavammaan.

## Ura
Dorsett pelasi vuosina 2004–2007 juniorijoukkue Medicine Hat Tigersissa, joka pelaa WHL-liigaa. NHL-debyyttinsä hän teki kaudella , ja ensimmäinen maali syntyi ottelussa Vancouver Canucksia vastaan 21. lokakuuta 2008. 

Työsulun aikana kaudella  Dorsett pelasi neljä ottelua itävaltalaisessa EC Red Bull Salzburgissa, saaden yhden syöttöpisteen. NHL:n vaihtojen takarajalla 3. huhtikuuta 2013 Blue Jackets vaihtoi Dorsettin, Derick Brassardin, John Mooren ja kuudennen kierroksen varauksen New York Rangersiin, josta vaihdossa tuli Marián Gáborík, Blake Parlett ja Steven Delisle. Kesäkuussa 2014 hän siirtyi Vancouver Canucksiin.

Dorsett loukkaantui vakavasti kaudella  ja ehti pelata kaudella vain 14 ottelua. Hänen saamansa kaularankavamma uusiutui seuraavalla kaudella, minkä johdosta Dorsettin oli lopetettava pelaajauransa.

## Tilastot

## Lähteet
Lana Gogoberidze

**Lana Gogoberidze** (, ; s. 13. lokakuuta 1928 Tbilisi) on georgialainen elokuvaohjaaja ja käsikirjoittaja.

Lana Gogoberidzen äiti Nina (Nutsu) Gogoberidze oli folkloristi, elokuvaohjaaja ja käsikirjoittaja. Äiti pidätettiin vuonna 1937 ja hän vietti kaksikymmentä vuotta Stalinin vankileireillä. Paikalliseen puoluejohtoon kuuluneiden sukulaisten kasvattama Lana valmistui Tbilisin yliopistosta vuonna 1951 ja väitteli filologian kandidaatiksi vuonna 1954. Vuonna 1959 hän valmistui Neuvostoliiton elokuvakoulusta VGIK:istä.

Gogoberdizen esikoisohjaus oli georgialaisista naisista kertova episodielokuva *Erti tsis kveš* (ven. *Pod odnim nebom*, 1961). Vuonna 1965 hän ohjasi Nodar Dumbadzen teokseen perustuvan sota-ajan kuvauksen *Me vkhedav mzes* (*Ja vižu solntse*). Elokuvat *Peristsvaleba* (*Rubeži*, 1970) ja *Roktsa akvavda nuši* (*Kogda zatsvjol mindal*, 1973) käsittelevät yksilön ja yhteiskunnan moraalisia ongelmia. Niistä jälkimmäinen sai yleisliittolaisen elokuvafestivaalin palkinnon. Gogoberidzen tunnetuin elokuva on naisen asemaa neuvostoyhteiskunnassa käsittelevä *[[Henkilökohtaisia kysymyksiä]]* (*Ramodemine interviu pirad sakitkhebze*, ven. *Neskolko intervju po litšnim voprosam*, 1979). Kriitikoiden ylistämä elokuva sai yleisliittolaisen elokuvafestivaalin pääpalkinnon ja Neuvostoliiton valtionpalkinnon vuonna 1980. Gogoberidzen viimeinen elokuva oli stalinismin kuvaus *[[Valssi Petšorajoella]]* (*Valsi Petšoraze*, ven. *Vals na Petšore*, 1992). Hän on ohjannut myös useita dokumenttielokuvia.

Ohjaaja liittyi NKP:hen vuonna 1965. Vuosina 1975–1988 hän työskenteli Rustavelin teatteri-instituutissa elokuvaohjauksen opettajana. Vuonna 1979 hän sai Georgian SNT:n kansantaiteilijan arvonimen. 1990-luvulla Gogoberidze valittiin Georgian parlamenttiin ja vuonna 1999 hänet nimitettiin maan edustajaksi Euroopan neuvostoon.

## Lähteet
Italian 2. armeija

**Italian 2. armeija** oli Italian kuninkaallisen armeijan yhtymä ensimmäisessä ja toisessa maailmansodassa.

## Ensimmäinen maailmansota
Ensimmäisessä maailmansodassa armeijankomentajina olivat kenraalit Pietro Frugoni ja Luigi Capello (1916–1917).

## Toinen maailmansota
Armeija perustettiin kesäkuussa 1938 rauhanajan esikuntana ja se aktivoitiin elokuussa 1939. Se osallistui Jugoslavian valtaukseen huhtikuussa 1941, minkä jälkeen armeija oli Italiaan liitettyjen osien Länsi-Slovenian ja Dalmatin rannikon miehitysjoukkona. 

Yhtymä nimettiin 9. toukokuuta 1942 Slovenia-Dalmatian alue-esikunnaksi, jolloin sen vastuulle tulivat partisaanien torjunta Länsi-Kroatiassa, Dalmatiassa ja Herzegovinassa. Yhtymän nimeksi palasi 2. armeija 15. toukokuuta 1943, kun 17 armeijan divisioonaa kieltäytyi liittymästä saksalaisiin joukkoihin Italian antauduttua. Saksalaisiin ja kroaatteihin liittymät joukot siirtyivät partisaaneiksi tai siirtyivät Italiaan.

## Komentajat
Armeijankomentajina olivat:
*armeijankomentaja Vittorio Ambrosio 1940 – tammikuu 1942
*armeijankenraali Mario Roatta 18. maaliskuuta 1942 – tammikuu 1943
*armeijankenraali Mario Robotti 1943

## Lähteet
Lisää nollegee

**Lisää nollegee** on Mac Buenon & DJ Tatcin 14. maaliskuuta 2014 julkaistu EP. Sen julkaisi 3rd Rail Music.

## Kappaleet
# 
# 
# 
# 
# 
#  (mukana OG Ikonen)

## Lähteet
Italian 3. armeija

**Italian 3. armeija** oli Italian kuninkaallisen armeijan yhtymä toisessa maailmansodassa.

## Perustaminen ja palvelus
Armeija perustettiin 6. kesäkuuta 1940 ja sen vastuulla olivat Etelä-Italian, Sisilian ja Sardinian varuskuntiin sijoitetut joukot. Armeija lakkautettiin 20. joulukuuta 1940.

## Komentajat
Armeijankomentajana oli sen olemassa olon ajan armeijankenraali Carlo Geloso..

## Lähteet
Italian 4. armeija

**Italian 4. armeija** oli Italian kuninkaallisen armeijan yhtymä toisessa maailmansodassa.

## Perustaminen ja palvelus
Armeija perustettiin kesäkuussa 1938 rauhan ajan esikunta ja se aktivoitiin elokuussa 1939 4. armeijan esikuntana. Se otti Italian julistettua 10. kesäkuuta 1940 sodan Ranskalle ja Yhdistyneelle kuningaskunnalle Ranskan Rivieran valtaukseen. Se hyökkäsi Alppien yli St. Bernardin solan läpi, mutta armeija epäonnistui tavoitteidensa saavuttamisessa. Se pysähtyi Ranskan rajalinnakkeiden eteen. Ranskan antauduttua armeijan esikunta siirtyi Mentoniin, josta se johti Ranskan Italian haltuun jääneen alueen miehitystä.

Armeija osallistui 11. marraskuuta 1942 operaatio Antoniin eli Saksan johtamaan Vichyn Ranskan miehitykseen. Italian antauduttua syyskuussa 1943 Saksan joukot riisuivat pääosan armeijasta aseista ja siirtivät heidän sotavankeina Saksaan.
 
## Komentajat
Armeijankomentajina olivat:
*armeijankenraali Camillo Grossi 1938-1940
*armeijankenraali Mario Vercellino 1940
*armeijankenraali Alfredo Guzzoni 1940
*armeijankenraali Mario Caracciolo di Feroleto 1940-1941
*armeijankenraali Mario Vercellino 1941-1943

## Lähteet
V-raketti

**V-raketti** tarkoittaa natsi-Saksassa toisen maailmansodan aikana kostoaseeksi kehitettyjä V-ohjuksia.

* V1-ohjus
* V2-ohjus
Luettelo valtionpäämiesten valtiovierailuista Britanniaan kuningatar Elisabet II:n hallitsijakauden aikana

Tämä on luettelo **valtionpäämiesten valtiovierailuista [[Yhdistynyt kuningaskunta|Britanniaan]] kuningatar [[Elisabet II|Elisabet II:n]] hallitsijakauden aikana.**

*Lähteet:

## Kuvagalleria

Tiedosto:President Nixon chats with Queen Elizabeth II and Prince Phillip - NARA - 194605.tif|Yhdysvaltain presidentti Richard Nixon kuningatar Elisabet II:n kanssa Buckinghamin palatsissa vuonna 1969
File:QueenYangIf74.jpg|Malesian Yang di-Pertuan Agong Abdul Halim kuningatar Elisabet II:n kanssa Lontoossa vuonna 1974. 
File:Ceausescu - Queen Elisabeth II - 1978.jpg|Romanian presidentti Nicolae Ceaușescu kuningatar Elisabet II:n kanssa Buckinghamin palatsissa vuonna 1978
Tiedosto:President Reagan and Queen Elizabeth II 1982.jpg|Yhdysvaltain presidentti Ronald Reagan kuningatar Elisabet II:n kanssa ratsastamassa Windsorin linnan puistossa vuonna 1982
Tiedosto:Bush and Elizabeth II, Buckingham Palace, 2001.jpg|Yhdysvaltain presidentti George W. Bush kuningatar Elisabet II:n kanssa Buckinghamin palatsissa vuonna 2001
File:Vladimir Putin with Queen Elizabeth II-3.jpg|Venäjän presidentti Vladimir Putin kuningatar Elisabet II:n kanssa Lontoossa vuonna 2003
File:Barack Obama Michelle Obama Queen Elizabeth II Buckingham Palace London.jpg|Yhdysvaltain presidentti Barack Obama kuningatar Elisabet II:n kanssa Buckinghamin palatsissa vuonna 2009
File:Chatham House Prize 2010 (5163476941).jpg|Turkin presidentti Abdullah Gül kuningatar Elisabet II:n kanssa Chatham Housessa vuonna 2010
File:Sebastián Piñera - Reina Isabel.jpg|Chilen presidentti Sebastián Piñera kuningatar Elisabet II:n kanssa Buckinghamin palatsissa vuonna 2010


## Luettelo

## Lähteet
Italian 5. armeija

**Italian 5. armeija** oli Italian kuninkaallisen armeijan yhtymä toisessa maailmansodassa.

## Perustaminen ja palvelus
Armeija perustettiin 7. syyskuuta 1939 Libyassa komentajanaan armeijankenraali () Italo Gariboldi. Puolustettuaan Kyrenaikaa ja siirryttyään Tripoliin armeija lakkautettiin 16. helmikuuta 1941, jolloin se sulautettiin Pohjois-Afrikan esikuntaan.

Armeija perustettiin 15. huhtikuuta 1941 uudelleen valvomaan Benghazin ja Tunisian rajan välistä rannikkoaluetta päällikkönään armeijankenraali Mario Caracciolo di Feroleto. Se kuitenkin lakkautettiin jo puoli vuotta myöhemmin 5. syyskuuta.

Armeija perustettiin uudelleen 10. huhtikuuta 1942 Firenzessä, jolloin se vastasi Toscanan ja Sardinian rannikoiden puolustuksesta, päällikkönään armeijankenraali Mario Caracciolo di Feroleto. Se sai tehtäväkseen marraskuussa 1942 vallata Korsikan. Italian antauduttua syyskuussa 1943 saksalaiset riisuivat armeijan aseista ja siirsivät sen henkilöstön sotavankeuteen.

## Lähteet
Marjanen

**Marjanen** on suomalainen sukunimi, joka on muun muassa seuraavilla henkilöillä:

* Antti Marjanen (s. 1952), teologi, gnostilaisuuden ja varhaiskristillisen kirjallisuuden ent. professori
* Heli Marjanen (s. 1960), talousmaantieteen professori
* Inkeri Marjanen (1921–1976), elokuvakäsikirjoittaja
* Kaarlo Marjanen (1899–1984), lausuja, kriitikko, kirjailija ja aforistikko
* Oskar Robert Marjanen (1875–1927), toimittaja ja kirjapainonomistaja
* Regina Marjanen (1920–2004), keihäänheittäjä ja koripalloilija
* Viktor August Marjanen (1870–1936), päätoimittaja ja suomentaja
* Väinö Marjanen (1886–1962), eversti ja rannikkotykistörykmentin komentaja.
Pere

**Pere** voi tarkoittaa seuraavia:

;paikkoja:
* Pere, kylä ja kunnanosa Pirkkalassa, Suomessa
* Pere, kylä Borsod-Abaúj-Zemplénissä, Unkarissa
* Pere, alue Kamerunissa

;henkilöitä:
* Aimo Pere (1921–2010), suomalainen koneinsinööri
* Juho Pere (1838–1899), suomalainen taloustirehtööri, maanviljelijä ja valtiopäivämies
* Krista Ranta-Pere (s. 1981), suomalainen kilpakävelijä
* Tuula Pere (s. 1958), suomalainen oikeustieteen tohtori ja kirjailija 
* Victor Emilio Masalles Pere (s. 1961), dominikaanilainen katolinen piispa

;muita merkityksiä:

* Pere, leijona Tampereen eläintarhassa 1964–1972.
Kromihydroksidi

**Kromihydroksidi** (Cr(OH)3) on kromi- ja hydroksidi-ionien muodostama epäorgaaninen ioniyhdiste. Eräissä lähteissä kromihydroksidia pidetään kromi(III)oksidin hydratoituneena eli vesipitoisena oksidina.

## Ominaisuudet ja valmistus
Kromihydroksidia muodostuu sinertävänvihreänä geelimäisenä veteenliukenemattomana sakkana Cr3+-yhdisteiden, kuten kromi(III)sulfaatin ja emästen välisellä reaktiolla. Hydrioksidista tunnetaan myös hydraatteja, joissa kideveden määrä vaihtelee. 

Happoemäsluonteeltaan kromihydroksidi on amfolyyttinen aine eli se voi toimia sekä happona että emäksenä. Hapot liuottavat kromihydroksidia, jolloin muodostuu Cr3+-ioneja ja emäsylimäärä liuottaa kromihydroksidia, jolloin muodostuu kompleksinen heksahydroksokromaatti((III)ioni eli kromiitti-ioni [Cr((OH)6]3-.

Kromihydroksidia voidaan käyttää vihreänä väriaineena ja muiden kromiyhdisteiden valmistamiseen.

## Lähteet
We Are One (Ole Ola)

**We Are One (Ole Ola)** on yhdysvaltalaisräppäri Pitbullin kappale One Love, One Rhythm – The 2014 FIFA World Cup Official Album-albumilta. Kappale sisältää myös yhdysvaltalaisartisti Jennifer Lopezin ja brasilialaislaulaja Claudia Leitten esittämiä sanoja. Kappaleen sanoittivat Pitbull, Thomas Troelsen, Lopez, Leitte, Daniel Murcia, Sia Furler, Lukasz "Dr. Luke" Gottwald, Henry "Cirkut" Walter sekä Nadir Khayat, kun taas tuotannosta vastasivat Gottwald, Walter ja Troelsen.

Helmikuussa 2014 Pitbull, Leitte ja Lopez kuvasivat kappaleen musiikkivideon Fort Lauderdalessä, Floridassa. Video julkaistiin 16. toukokuuta.

## Kappalelista

**Digitaalinen lataus**

# "We Are One (Ole Ola)" (featuring Jennifer Lopez and Claudia Leitte) – 3:42

**Digitaalinen lataus — remix**

# "We Are One (Ole Ola)" (featuring Jennifer Lopez and Claudia Leitte) (Olodum mix) – 3:56

## Lähteet